Berlingske Tidende, 1751-02-08
Kiøbenhavn, den 8 Febr. Saasom Hans Kongel. Majestet den 20de Jan. 1750 haver givet endeel Jnteressentere udi Bergens Bye Sit Allernaadigste Privilegium og Tilladelse, sammesteds et Sukker-Raffinaderie at oprette, og til saadan Indretning efter derpaa under denne Dags Dato nærmere givne Extension og Forbedring, Allernaadigst forundt dennem et vist District, saasom Bergens Bye og Stift, samt Nordlandene, for saavidt disse sidste handle paa Bergen; Saa haver Hans Majestet til bemeldte Sukker=Raffinaderies end videre Opkomst og Befordring Allernaadigst for godt befundet, under 12te passato følgende at anordne og befale: (1.) At som det Bergenske Sukker=Raffinaderies Jnteressentere ere tilforpligtede saavel Bergens Bye og Stift, som Nordlandene, saavidt disse sidste handle paa Bergen, med all behøvende Forraad af Sukkre og Sirupper at forsyne, saa skal det fra denne Forordnings Publications Dato derimod aldeles være forbuden, til samme District, og dessen Jndvaanere fra noget andet Sted i de Kongelige Riger og Lande, eller fra fremmede Stæde, enten at forskrive, hente, lade til sig bringe, eller indføre nogen Slags af forbemeldte Vahre under Vahrenes Forbrydelse og anden vilkorlig Straf, dog skal det i ingen Maade være dennem formeent ved alle Leyligheder, naar de det maatte for godt befinde, at tilforhandle sig raffinerede Sukkre og Sirupper fra de Kiøbenhavnske Raffinaderier, naar og hvor de det beqvemmest kand bekomme. (2.) Under lige Straf skal det være alle og enhver i Almindelighed, saavel Kongel. Undersaatter som Fremmede aldeeles forbuden til Bergens Bye og Stift eller Nordlandene, saavidt disse sidste handle paa Bergen, at lade bringe nogen Slags Sukkre og Sirupper, enten til Forhandling eller Oplag, undtagen fra de Kiøbenhavnske Raffinaderier, hvorimod ligeledes Allernaadigst forbydes Jnteressenterne udi det Bergenske Sukker=Raffinaderie, at forsende disse Vahre til andre Stæder udi Dannemark og Norge, ligesom det og skal være dennem forbuden, at sælge deslige Vahre paa Stæden til andre Kongel. Undersaatter, end Jndvaanerne i Bergens Bye og Stift samt Nordlandene, saavidt disse sidste handle paa Bergen, dog i fald en eller anden Dansk eller Norsk Undersaats Skib eller Fartøy til Bergen maatte indløbe, og Skipperen derpaa ved sin Afreise fra Stædet til sin egen Provision et lidet Partie kunde have fornøden, da maa hannem ikke formeenes sig med samme at forsyne. (3.) Derimod skal de Bergenske Jnteressenter, til all Mangel at forekomme, tilforpligtede være, deres Raffinaderie straxen i fuldkommen Drift og Gang at bringe, og imidlertid at forsyne Jndbyggerne fra de Kiøbenhavnske Raffinaderier med de fornødne Sukkre og Sirupper. (3.) Sex Maaneder efter at dette Forbud er publicered, skal det under Vahrenes Confiscation være alle og enhver formeent udi Bergens Bye og Stift samt Nordlandene, for saavidt de handle paa Bergen, med forbudne Sukkre og Sirupper at handle. (5.) Vil Hans Majestet Allernaadigst til all Underslæb at forekomme, efter den Anstalt, som derom fra Rente-Cammeret vorder føyet, at de fra de Kiøbenhavnske Raffinaderier med raffinerede Sukker til Bergen og Stiftet opsendende Fustager ikke ved Bergens Toldboed maa indpassere, førend Passeer=Sedlen er foreviist Directionen for det Bergenske Sukker=Raffinaderie, og af dennem paateignet, dog at saadan Paategning strax og uden Ophold skeer. (6.) Ligesom det Vestindiske Compagnie haver vedtaget, med et vist Merke at lade brænde alle de fra deres Raffinaderier til Bergen med Sukkre, opsendende Fustager: Saa vil Hans Majestet ligeledes Allernaadigst, at Sukker=Raffinadeuren Abraham Pelt lader merke alle de fra hans Raffinaderie med samme Slags Vahre, opsendende Fustager.